ན་པ།  བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་མཁྱེན་ཅིང་གཟིགས་པ་དེས།  ཡང་དགེ་སློང་གང་མངོན་པར་མི་ཤེས་ཤིང་ཡོངས་སུ་མ་ཤེས་པར་མི་ཆོས་བླ་མ་མཐའ་དང་།  འཕགས་པ་དང་།  བྱེ་བྲག་ཐོབ་པ་དང་།  ཤེས་པ་དང་༑  མཐོང་བ་དང་།  རེག་པར་སྤྱོད་པ་མེད་ལ།  མེད་བཞིན་དུ་འདི་ཤེས་སོ།  །  འདི་མཐོང་ངོ་ཞེས་ཁས་འཆེ་བ་ལས།  དེ་ལྟུང་བ་བྱུང་བ་རྣམ་པར་དག་པར་འདོད་ནས་དུས་གཞན་ཞིག་ན།  དྲིས་ཀྱང་རུང་།  མ་དྲིས་ཀྱང་རུང་།  འདི་སྐད་ཅེས་ཚེ་དང་ལྡན་པ་དག་བདག་གིས་ནི་མི་ཤེས་པར་ཤེས་སོ་ཞེས་སྨྲས།  མ་མཐོང་བར་མཐོང་ངོ་ཞེས་སྨྲས་ཏེ།  གསོག་གསོབ་བརྫུན་དུ་སྨྲས་སོ།  ། ཞེས་ཟེར་ན་མངོན་ པའི་ང་རྒྱལ་མ་གཏོགས་ཏེ།  དགེ་སློང་དེ་ཡང་ཕམ་པར་འགྱུར་བ་ཡིན་གྱི།  གནས་ པར་མི་བྱའོ།  ། ཞེས་བྱ་བ་འདི་བཀའ་སྩལ་ཏེ།  ཅི་ཞིག་ཅེ་ན།  སྡུག་བསྔལ་ཤེས་ སོ༑ ༑ ཀུན་འབྱུང་དང་།  འགོག་པ་དང་།  ལམ་ཤེས་སོ།  ། ཅི་ཞིག་མཐོང་ཞེ་ན།  ལྷ་རྣམས་མཐོང་ངོ་།  ། ཀླུ་རྣམས་དང་།  གནོད་སྦྱིན་རྣམས་དང་།  ནམ་མཁའ་ལྡིང་ རྣམས་དང་།  དྲི་ཟ་རྣམས་དང་།  མིའམ་ཅི་རྣམས་དང་།  ལྟོ་འཕྱེ་ཆེན་པོ་རྣམས་ དང་༑  ཡི་དྭགས་རྣམས་དང་།  ཤ་ཟ་རྣམས་དང་།  གྲུལ་བུམ་རྣམས་དང་།  སྲུལ་པོ་རྣམས་དང་།  ལུས་སྲུལ་པོ་རྣམས་དང་།  རྡུལ་ཁྲོད་ཀྱི་ཤ་ཟ་རྣམས་མཐོང་ངོ་།  །  ལྷ་རྣམས་ཀྱིས་ཀྱང་བདག་མཐོང་ངོ་།  ། ཀླུ་རྣམས་དང་།  གནོད་སྦྱིན་རྣམས་དང་།  ནམ་མཁའ་ལྡིང་རྣམས་དང་།  དྲི་ཟ་རྣམས་དང་།  མིའམ་ཅི་རྣམས་དང་།  ལྟོ་འཕྱེ་ཆེན་པོ་རྣམས་དང་།  ཡི་དྭགས་རྣམས་དང་།  ཤ་ཟ་རྣམས་དང་།  གྲུལ་བུམ་རྣམས་དང་།  སྲུལ་པོ་རྣམས་དང་།  ལུས་སྲུལ་པོ་རྣམས་དང་།  རྡུལ་ཁྲོད་ཀྱི་ཤ་ཟ་རྣམས་ཀྱིས་ཀྱང་བདག་མཐོང་ངོ་།  ། ལྷ་རྣམས་ཀྱིས་སྒྲ་ཐོས་སོ།  ། ཀླུ་རྣམས་དང་།  གནོད་སྦྱིན་རྣམས་དང་།  ནམ་མཁའ་ལྡིང་རྣམས་དང་།  དྲི་ཟ་རྣམས་དང་།  མིའམ་ཅི་རྣམས་དང་།  ལྟོ་འཕྱེ་ཆེན་པོ་རྣམས་དང་།  ཡི་དྭགས་རྣམས་དང་།  ཤ་ཟ་རྣམས་དང་༑  གྲུལ་བུམ་རྣམས་དང་།  སྲུལ་པོ་རྣམས་དང་།  ལུས་སྲུལ་པོ་རྣམས་དང་།  རྡུར་ཁྲོད་ཀྱི་ཤ་ཟ་རྣམས་ཀྱིས་སྒྲ་ཐོས་སོ།  ། ལྷ་རྣམས་ཀྱིས་ཀྱང་བདག་གི་སྒྲ་ཐོས་སོ༑ ༑ ཀླུ་རྣམས་དང་།  གནོད་སྦྱིན་རྣམས་དང་།  ནམ་མཁའ་ལྡིང་རྣམས་དང་།  དྲི་ཟ་རྣམས་དང་།  མིའམ་ཅི་རྣམས་དང་།  ལྟོ་འཕྱེ་ཆེན་པོ་རྣམས་དང་།  ཡི་དྭགས་ རྣམས་དང་།  ཤ་ཟ་རྣམས་དང་།  གྲུལ་བུམ་རྣམས་དང་།  སྲུལ་པོ་རྣམས་དང་།  ལུས་སྲུལ་པོ་རྣམས་དང་།  རྡུར་ཁྲོད་ཀྱི་ཤ་ཟ་རྣམས་ཀྱིས་ཀྱང་བདག་གི་སྒྲ་ཐོས་སོ༑ ༑ ལྷ་རྣམས་བལྟ་བའི་ཕྱིར་འགྲོའོ།  ། ཀླུ་རྣམས་དང་།  གནོད་སྦྱིན་རྣམས་དང་།  ནམ་མཁའ་ལྡིང་རྣམས་དང་།  དྲི་ཟ་རྣམས་དང་།  མིའམ་ཅི་རྣམས་དང་།  ལྟོ་འཕྱེ་ཆེན་པོ་རྣམས་དང་།  ཡི་དྭགས་རྣམས་དང་།  ཤ་ཟ་རྣམས་དང་།  གྲུལ་བུ་རྣམས་དང་༑  སྲུལ་པོ་རྣམས་དང་།  ལུས་སྲུལ་པོ་རྣམས་དང་།  རྡུར་ཁྲོད་ཀྱི་ཤ་ཟ་རྣམས་ བལྟ་བའི་ཕྱིར་འགྲོའོ།  ། ལྷ་རྣམས་བདག་ལ་བལྟ་བའི་ཕྱིར་འོང་ངོ་།  ། ཀླུ་རྣམས་ དང་༑  གནོད་སྦྱིན་རྣམས་དང་།  ནམ་མཁའ་ལྡིང་རྣམས་དང་།  དྲི་ཟ་རྣམས་དང་།  མིའམ་ཅི་རྣམས་དང་།  ལྟོ་འཕྱེ་ཆེན་པོ་རྣམས་དང་།  ཡི་དྭགས་རྣམས་དང་།  ཤ་ ཟ་རྣམས་དང་།  གྲུལ་བུམ་རྣམས་དང་།  སྲུལ་པོ་རྣམས་དང་།  ལུས་སྲུལ་པོ་ རྣམས་དང་།  རྡུར་ཁྲོད་ཀྱི་ཤ་ཟ་རྣམས་བདག་ལ་བལྟ་བའི་ཕྱིར་འོང་ངོ་།  ། ལྷ་རྣམས་དང་ལྷན་ཅིག་གཏམ་འདྲེ་བར་བྱེད།  ཕེབས་པར་སྨྲ་བར་བྱེད།  སོ་སོར་ཀུན་དགའ་བར་བྱེད།  རྟག་ཏུ་ཡང་ལྷན་ཅིག་གནས་པར་བྱེད་དོ།  ། ཀླུ་རྣམས་དང་༑  གནོད་སྦྱིན་རྣམས་དང་།  ནམ་མཁའ་ལྡིང་རྣམས་དང་།  དྲི་ཟ་རྣམས་དང་།  མིའམ་ཅི་རྣམས་དང་།  ལྟོ་འཕྱེ་ཆེན་པོ་རྣམས་དང་།  ཡི་དྭགས་རྣམས་དང་།  ཤ་ཟ་རྣམས་དང་།  གྲུལ་བུམ་རྣམས་དང་།  སྲུལ་པོ་རྣམས་དང་།  ལུས་སྲུལ་པོ་རྣམས་ དང་༑  རྡུར་ཁྲོད་ཀྱི་ཤ་ཟ་རྣམས་དང་ལྷན་ཅིག་གཏམ་འདྲེ་བར་བྱེད།  ཕེབས་པར་ སྨྲ་བར་བྱེད།  སོ་སོར་ཀུན་དགའ་བར་བྱེད།  རྟག་ཏུ་ཡང་ལྷན་ཅིག་གནས་པར་བྱེད་དོ།  ། མ་ཐོབ་བཞིན་དུ་བདག་གིས་མི་རྟག་པ་ལ་རྟག་པའི་འདུ་ཤེས་དང་།  མི་རྟག་པ་ལ་སྡུག་བསྔལ་བའི་འདུ་ཤེས་དང་།  སྡུག་བསྔལ་བ་ལ་བདག་མེད་པའི་འདུ་ཤེས་དང་།  ཟས་ལ་མི་མཐུན་པའི་འདུ་ཤེས་དང་།  འཇིག་རྟེན་ཐམས་ཅད་ ལ་མངོན་པར་མི་དགའ་བའི་འདུ་ཤེས་དང་།  ཉེས་དམིགས་ཀྱི་འདུ་ཤེས་དང་།  སྤོང་བའི་འདུ་ཤེས་དང་།  འདོད་ཆགས་དང་བྲལ་བའི་འདུ་ཤེས་དང་།  འགོག་པའི་འདུ་ཤེས་དང་།  འཆི་བའི་འདུ་ཤེས་དང་།  མི་སྡུག་པའི་འདུ་ཤེས་དང་།  རྣམ་པར་སྡོས་པའི་འདུ་ཤེས་དང་།  རྣམ་པར་རྣགས་པའི་འདུ་ཤེས་དང་།  རྣམ་པར་བམ་པའི་འདུ་ཤེས་དང་།  རྣམ་པར་འབུས་གཞིག་པའི་འདུ་ཤེས་དང་།  རྣམ་པར་ཟོས་པའི་འདུ་ཤེས་དང་།  རྣམ་པར་དམར་པའི་འདུ་ཤེས་དང་།  རྣམ་པར་འཐོར་བའི་འདུ་ཤེས་དང་།  རུས་གང་གི་འདུ་ཤེས་དང་།  སྟོང་པ་ཉིད་དུ་སོ་སོར་རྟོག་པའི་འདུ་ཤེས་ཐོབ་བོ།  ། མ་ཐོབ་བཞིན་དུ་བདག་གིས་བསམ་གཏན་དང་པོ་དང་།  གཉིས་པ་དང་།  གསུམ་པ་དང་།  བཞི་པ་དང་།  བྱམས་པ་དང་།  སྙིང་རྗེ་དང་།  དགའ་བ་དང་།  བཏང་སྙོམས་དང་།  ནམ་མཁའ་མཐའ་ཡས་སྐྱེ་མཆེད་དང་།  རྣམ་ཤེས་མཐའ་ཡས་སྐྱེ་མཆེད་དང་།  ཅི་ཡང་མེད་པའི་སྐྱེ་མཆེད་དང་།  འདུ་ཤེས་མེད་འདུ་ཤེས་མེད་མིན་གྱི་སྐྱེ་མཆེད་དང་།  རྒྱུན་ཏུ་ཞུགས་པའི་འབྲས་བུ་དང་།  ལན་ཅིག་ཕྱིར་འོང་བའི་འབྲས་བུ་དང་།  ཕྱིར་མི་འོང་བའི་འབྲས་བུ་དང་།  དགྲ་བཅོམ་པ་ཉིད་ཀྱི་འབྲས་བུ་དང་།  རྫུ་འཕྲུལ་གྱི་ཡུལ་དང་།  ལྷའི་རྣ་བ་དང་།  སེམས་ཀྱི་རྣམ་གྲངས་དང་།  སྔོན་གྱི་གནས་པ་དང་།  འཆི་འཕོ་དང་།  སྐྱེ་བ་དང་།  ཟག་པ་ཟད་པ་ཐོབ་བོ།  ། བདག་ནི་དགྲ་བཅོམ་པ་རྣམ་པར་ཐར་པ་བརྒྱད་ལ།  བསམ་གཏན་པ་དང་།  གཉིས་ཀའི་ཆ་ལས་རྣམ་པར་གྲོལ་བ་ཡིན་ནོ།  ། ཞེས་བྱ་བ་སྟེ།  དགེ་སློང་གིས་གནས་འདི་ལྟ་བུ་བྱས་ན།  བྱས་མ་ཐག་ཏུ་དགེ་སློང་དུ་མི་ རུང་བར་འགྱུར།  དགེ་སྦྱོང་དུ་མི་རུང་།  ཤཱཀྱའི་སྲས་ཀྱིར་མི་རུང་།  དགེ་སྦྱོང་གི་ དངོས་པོ་ལས་ཉམས་པར་འགྱུར་ཏེ།  དེས་དགེ་སྦྱོང་གི་ཚུལ་ཞིག་པར་འགྱུར་ ཞིང་༑  ཉམས་པ།  བཅོམ་པ།  ལྟུང་བ།  ཕམ་པར་འགྱུར་བ་སྟེ།  དེ་དགེ་སྦྱོང་གི་ཚུལ་ཕྱིར་བླང་དུ་མེད་པར་འགྱུར་རོ།  ། འདི་ལྟ་སྟེ་དཔེར་ན།  ཤིང་ཏ་ལའི་མགོ་བཅད་ན།  སྔོན་པོར་འགྱུར་དུ་མི་རུང་ལ་འཕེལ་ཞིང་རྒྱས་པ་དང་།  ཡངས་པར་འགྱུར་དུ་མི་རུང་བ་བཞིན་ནོ།  ། དེང་ཕྱིན་ཆད་ཁྱོད་སྤྱད་པ་མ་ཡིན་པ་དང་།  བྱ་བ་མ་ཡིན་པ་དང་།  སྤྱད་པ་མ་ཡིན་པ་སྤང་བ་དེ་ལ་དྲན་པ་དང་བག་ཡོད་པས་སེམས་ཤིན་ཏུ་བསྲུང་བ་ལ་བརྩོན་པར་གྱིས་ཤིགཇི་ལྟར་གནས་འདི་ལྟ་བུ་ལ་མི་སྤྱོད་དམ།  དེས་མི་སྤྱོད་ཅེས་བརྗོད་པར་བྱའོ།  ། དེས་ནི་ལྟུང་བར་འགྱུར་བའི་ཆོས་རྣམས་བརྗོད་པའོ།  ། གཉིས་པ་དགེ་སྦྱོང་དུ་བྱེད་པའི་ཆོས་བཞི་བསྟན་པ་ནི།  དེའི་འོག་ཏུ་དགེ་སྦྱོང་དུ་བྱེད་པའི་ཆོས་རྣམས་བརྗོད་པར་བྱ་སྟེ།  ཚེ་དང་ལྡན་པ་ཁྱོད་ཉོན་ཅིགབཞི་པོ་འདི་དག་ནི་བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་མཁྱེན་ཅིང་གཟིགས་པ་དེས།  དེ་ལྟར་རབ་ཏུ་བྱུང་བ་དང་།  བསྙེན་པར་རྫོགས་པའི་དགེ་སྦྱོང་དུ་བྱེད་པའི་ཆོས་སུ་གསུངས་ཏེ།  བཞི་གང་ཞེ་ན།  ཚེ་དང་ལྡན་པ་ཁྱོད་ཀྱིས་དེང་ཕྱིན་ཆད་གཤེ་ཡང་སླར་མི་གཤེ་བར་བྱ་བ་དང་།  ཁྲོས་ཀྱང་སླར་མི་ཁྲོ་བར་བྱ་བ་དང་།  བརྡེགས་ཀྱང་སླར་མི་བརྡེགས་པར་བྱ་བ་དང་།  མཚང་བྲུས་ཀྱང་སླར་མི་འབྲུ་བར་བྱའོ།  ། ཇི་ ལྟར་གནས་འདི་ལྟ་བུ་ལ་སྤྱོད་དམ།  དེས་ཀྱང་སྤྱོད་ཅེས་བརྗོད་པར་བྱའོ།  ། དེ་ནི་དགེ་སྦྱོང་དུ་བྱེད་པའི་ཆོས་རྣམས་བརྗོད་པའོ།  ། གཉིས་པ་སློབ་དགོས་པའི་རྒྱུ་མཚན་ནི།  དེའི་འོག་ཏུ་མཆོག་ཏུ་འདོད་པར་བྱ་བ་ཡང་དག་པ་ཉིད་ཀྱིས་རྫོགས་པ་ཉིད་བརྗོད་པར་བྱ་སྟེ།  ཚེ་དང་ལྡན་པ་ཁྱོད་ཉོན་ཅིགཁྱོད་སྔོན་བདག་ལེགས་པར་གསུངས་པའི་ཆོས་འདུལ་བ་ལ་རབ་ཏུ་བྱུང་བ་དང་།  བསྙེན་པར་རྫོགས་པ་དགེ་སློང་གི་དངོས་པོ་ཐོབ་ཀྱང་།  ཅི་མ་རུང་སྙམ་དུ་སྨོན་པ་གང་ཡིན་པ་དེ།  ད་ ཁྱོད་མཁན་པོར་འོས་པ་དང་།  སློབ་དཔོན་དུ་འོས་པ་གཉིས་དང་།  དགེ་འདུན་མཐུན་པ་དང་།  གསོལ་བ་དང་བཞིའི་ལས་མི་གཡོ་བ་བཞག་པར་མི་འོས་པས་རབ་ཏུ་བྱུང་ཞིང་བསྙེན་པར་རྫོགས་སོ།  ། དེ་ནི་མཆོག་ཏུ་འདོད་པར་བྱ་བ་ཡང་དག་པ་ཉིད་ཀྱིས་རྫོགས་པ་ཉིད་བརྗོད་པའོ།  ། གསུམ་པ་ཇི་ལྟར་སློབ་པའི་དཔེ་ནི༑  དེའི་འོག་ཏུ་ཚུལ་ཁྲིམས་མཉམ་པར་གྱུར་པ་ཉིད་བསྒྲུབ་པར་བྱ་བ་ལ་ངེས་པར་སྦྱར་བར་བྱ་སྟེ།  ཚེ་དང་ལྡན་པ་ཁྱོད་ཉོན་ཅིགབསྙེན་པར་རྫོགས་ནས་ལོ་བརྒྱ་ལོན་པའི་དགེ་སློང་གིས་བསླབ་པ་གང་ལ་བསླབ་པར་བྱ་བ་དེ་ལ་དེ་རིང་བསྙེན་པར་རྫོགས་པས་ཀྱང་བསླབ་པར་བྱའོ།  ། དེ་རིང་བསྙེན་པར་རྫོགས་པའི་ དགེ་སློང་གི་བསླབ་པ་གང་ལ་བསླབ་པར་བྱ་བ་དེ་ལ་བསྙེན་པར་རྫོགས་ནས་ལོ་བརྒྱ་ལོན་པས་ཀྱང་བསླབ་བོ།  ། དེ་ལྟར་ན་ཚུལ་ཁྲིམས་ཉིད་ཀྱིས་མཉམ་པ་དང་།  བསླབ་པ་ཉིད་ཀྱིས་མཉམ་པ་དང་།  སོ་སོར་ཐར་པའི་མདོ་བཏོན་པ་ཉིད་ཀྱིས་མཉམ་པ་དེ་ཁྱོད་ཀྱིས་དེང་ཕྱིན་ཆད་བསྒྲུབ་པར་བྱའོ།  ། མི་འགྲུབ་པ་མི་བྱའོ།  ། དེ་ནི་ཚུལ་ཁྲིམས་ཀྱིས་མཉམ་པར་གྱུར་པ་ཉིད་བསྒྲུབ་པ་ལ་ངེས་པར་སྦྱར་བར་ བྱའོ༑ ༑ གསུམ་པ་གང་ལ་བསླབ་པའི་ཡུལ་ལ་གཉིས་ལས།  དང་པོ་མཁན་པོ་ལ་བརྟེན་པ་ནི།  དེའི་འོག་ཏུ་ཚུལ་དང་འབྲེལ་བའི་གཟུགས་བརྙན་ལ་ངེས་པར་སྦྱར་བར་བྱ་སྟེ།  དེང་ཕྱིན་ཆད་ཁྱོད་ཀྱིས་མཁན་པོ་ལ་ཕའི་འདུ་ཤེས་ཉེ་བར་བཞག་པར་བྱའོ།  ། མཁན་པོས་ཀྱང་ཁྱོད་ལ་བུའི་འདུ་ཤེས་ཉེ་བར་བཞག་པར་བྱའོ།  ཁྱོད་ཀྱིས་དེང་ཕྱིན་ཆད་མཁན་པོ་ལ་ཇི་སྲིད་འཚོའི་བར་དུ་བསྙེན་བཀུར་བྱའོ།  །  མཁན་པོས་ཀྱང་ཁྱོད་ཤིའམ་གསོན་གྱི་བར་དུ་ནད་གཡོག་བྱའོ།  ། དེའི་ཚུལ་དང་འབྲེལ་བའི་གཟུགས་བརྙན་ལ་ངེས་པར་སྦྱར་བར་བྱའོ།  ། གཉིས་པ་གྲོགས་ཚངས་པ་མཚུངས་པར་སྤྱོད་པ་ལ་བརྟེན་པ་ནི།  དེའི་འོག་ཏུ་དུལ་བར་གནས་པ་ ཉིད་ལ་ངེས་པར་སྦྱར་བར་བྱ་སྟེ།  དེང་ཕྱིན་ཆད་ཁྱོད་ཀྱིས་ཚངས་པ་མཚུངས་པར་ སྤྱོད་པ་རྣམས་དང་།  གནས་བརྟན་རྣམས་དང་།  བར་མ་རྣམས་དང་།  གསར་བུ་ རྣམས་ལ་གུས་པ་དང་བཅས་པ་དང་།  ཞེ་ས་དང་བཅས་པ་དང་།  སེམས་དམའ་ བ་དང་བཅས་པ་དང་།  འཇིགས་པ་དང་བཅས་པའི་དབང་དུ་གྱུར་པར་གནས་པར་བྱའོ།  ། དེ་ནི་དུལ་བར་གནས་པ་ཉིད་ལ་ངེས་པར་སྦྱར་བའོ།  ། གཉིས་པ་ཁྱད་པར་གྱི་ཆོས་ཤེས་རབ་དང་ཏིང་ངེ་འཛིན་ལ་བསླབ་པ་ནི།  དེའི་འོག་ཏུ་དགོས་ པ་རྗེས་སུ་བསྒྲུབ་པ་ལ་ཉེ་བར་སྦྱར་བར་བྱ་སྟེ།  དེང་ཕྱིན་ཆད་ཁྱོད་ཀྱིས་ལུང་ནོད་ པར་བྱ།  བཀླག་པར་བྱ།  ཁ་ཏོན་བྱའོ།  ། ཕུང་པོ་ལ་མཁས་པ་དང་།  ཁམས་ལ་མཁས་པ་དང་།  སྐྱེ་མཆེད་ལ་མཁས་པ་དང་།  བདེན་པ་ལ་མཁས་པ་དང་།  རྟེན་ ཅིང་འབྲེལ་བར་འབྱུང་བ་ལ་མཁས་པ་དང་།  གནས་དང་གནས་མ་ཡིན་པ་ལ་ མཁས་པར་བྱའོ།  ། མ་ཐོབ་པ་ཐོབ་པར་བྱ་བ་དང་།  མ་རྟོགས་པ་རྟོགས་པར་བྱ་བ་ དང་༑  མངོན་དུ་མ་བྱས་པ་མངོན་དུ་བྱ་བའི་ཕྱིར་ཁྱོད་ཀྱིས་བརྩོན་པ་མི་འདོར་ བར་བྱའོ།  ། དེ་ནི་དགོས་པ་རྗེས་སུ་བསྒྲུབ་པ་ལ་ཉེ་བར་སྦྱར་བའོ།  ། གཉིས་པ་ རྒྱས་པར་གཞན་དུ་ཤེས་པར་བྱ་བ་ནི།  དེའི་འོག་ཏུ་མ་བརྗོད་པ་ཡང་དག་པར་ བླངས་པ་ཡོངས་སུ་ཤེས་པར་བསྒྲུབ་པར་འགྱུར་བ་ཉིད་ཀྱང་བརྗོད་པར་བྱ་སྟེ།  འདི་དག་ནི་ཁོ་བོས་ཁྱོད་ལ་བསླབ་པའི་གཞི་ཆེ་ལོང་ཙམ་ཞིག་བརྗོད་པར་ཟད་དེ།  གཞན་དག་ནི་ཟླ་བ་ཕྱེད་ཕྱེད་ཅིང་།  སོ་སོ་ཐར་པའི་མདོ་འདོན་པའི་ཚེ་ཐོས་པར་འགྱུར་རོ།  ། གཞན་དག་ཀྱང་སློབ་དཔོན་དང་།  མཁན་པོ་དང་།  མཁན་པོ་གཅིག་པ་དང་།  སློབ་དཔོན་གཅིག་པ་དང་།  གཏམ་འདྲེས་པ་དང་།  ཕེབས་པར་སྨྲ་བ་དང་༑  སྨོས་འདྲིན་དང་།  འགྲོགས་བཤེས་རྣམས་ཀྱིས་ཀྱང་རྒྱ་ཆེར་སྟོན་པར་འགྱུར་རོ།  ། དེ་ནི་མ་བརྗོད་པ་ཡང་དག་པར་བླངས་པ་ཡོངས་སུ་ཤེས་པའི་བསྒྲུབ་པར་འགྱུར་བ་ཉིད་བརྗོད་པའོ།  ། གསུམ་པ་སློབ་པའི་ཐབས་ལ་གཉིས་ལས།  དང་པོ་སྟོན་པ་དང་བསྟན་པ་ལ་གུས་པར་བྱ་བ་ནི་དེའི་འོག་ཏུ་གུས་པ་ལ་ངེས་པར་སྦྱར་བར་བྱ་སྟེ།  ཤེས་རབ་མཆོག་གི་བསྟན་པ་ལ།  ཁྱོད་ནི་བསྙེན་པར་རྫོགས་པར་འགྱུར།  ། དལ་དང་འབྱོར་པ་རྙེད་དཀའ་བས།  ། འདི་དག་ཇི་ལྟ་བཞིན་དུ་སྒྲུབས།  ། མཛེས་པ་རབ་ཏུ་དབྱུང་བ་དང་།  ། ཡོངས་སུ་དག་པ་བསྙེན་རྫོགས་ པར༑ ༑ རྫོགས་སངས་རྒྱས་ཀྱིས་རབ་མཁྱེན་ཏེ།  ། བདེན་པའི་མཚན་གྱི་བཀའ་བསྩལ་ཏོ།  ། དེ་ནི་གུས་པ་ལ་ངེས་པར་སྦྱར་བའོ།  ། གཉིས་པ་རང་ཉིད་བག་ཡོད་པར་གདམས་པ་ནི།  དེའི་འོག་ཏུ་བསྒྲུབ་པར་བྱ་བ་ཐབས་བརྗོད་པ་དང་བཅས་པ་ལ་ངེས་པར་སྦྱར་བར་བྱ་སྟེ།  ཚེ་དང་ལྡན་པ་ཁྱོད་བསྙེན་པར་རྫོགས་ཟིན་གྱི།  བག་ཡོད་པར་སྒྲུབས་ཤིགདེ་ནི་བསྒྲུབ་པར་བྱ་བ་ཐབས་བརྗོད་པ་དང་བཅས་པ་ལ་ངེས་པར་སྦྱར་བའོ།  ། དགེ་བསྙེན་དང་།  དགེ་ཚུལ་དང་།  དགེ་སློང་དུ་ཉེ་བར་བསྒྲུབ་པའི་ཆོ་གའི་གསལ་བྱེད་འདི་ནི།  དགེ་སློང་འཕགས་པས་དཔལ་ས་སྐྱའི་གཙུག་ལག་ཁང་དུ་སྦྱར་བའོ།  ། རྫོགས་སོ། །  ། །